*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*1. számú előterjesztés*

Bátaszék Város Önkormányzata Képviselő-testületének 2016. január 14-én

15,00 órakor megtartandó **RENDKÍVÜLI** ülésére

*Bátaszék Város Településfejlesztési Koncepciójának elfogadása*

|  |
| --- |
| **Előterjesztő:** dr. Bozsolik Róbert polgármester    **Készítette:** Kapos-Faktor Tanácsadó Nonprofit Kft.    **Törvényességi ellenőrzést végezte:** -----------  **Tárgyalja:** -------------- |

***Tisztelt Képviselő-testület!***

A város jelenleg hatályos településfejlesztési koncepciója még 2002. évben került elfogadásra a 113/2002.(VI.27.) ÖKH számú határozattal. A koncepció a településfejlesztés és a településrendezés alapdokumentuma, amely a település jövőképét fogalmazza meg, kidolgozásában a természeti-, művi adottságok mellett a társadalmi, a gazdasági, a környezeti szempontoknak és az ezeket biztosító intézményi rendszernek van döntő szerepe. A településfejlesztési koncepció elkészítését indokolttá teszi a vonatkozó jogszabályi környezet módosulása, valamint az Európai Uniós források támogatási rendszerében bekövetkezett változások, amelyek tartalmi követelményeinek a jelenleg meglévő városfejlesztési koncepció nem felel meg. A hatékony és megfontolt tervezés és az előreláthatóság érdekében indokolttá vált a város közép- és hosszú távú céljainak, fejlesztési prioritásainak meghatározása. A koncepció célja a város hosszú távú fejlesztési irányainak átfogó meghatározása. A fentieken túl a koncepcióra figyelemmel kerül elkészítésre későbbiekben az integrált településfejlesztési stratégia.

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8) Korm. rendeletben foglaltak figyelembevételével a Kapos - Faktor Tanácsadó Nonprofit Kft. és a DDRFÜ Nonprofit Kft. elkészítette Bátaszék város új Településfejlesztési Koncepciójának tervezetét.

Az előterjesztés mellékletében ismertetésre kerültek azon szereplők véleményei, akiknek a településfejlesztési koncepció véleményezési eljárásában az ki lett küldve.

Az elfogadott településfejlesztési koncepciót az önkormányzat honlapján közzé kell tenni.

A koncepció elfogadásáról és honlapon való közzétételéről a polgármester 5 napon belül értesítést küld az egyeztetésben részt vetteknek és az állami főépítészi hatáskörében eljáró megyei kormányhivatalnak

**H a t á r o z a t i j a v a s l a t :**

**Bátaszék Város Településfejlesztési Koncepciójának elfogadására**

Bátaszék Város Önkormányzatának Képviselő-testülete;

1. BátaszékVáros Településfejlesztési Koncepcióját és kidolgozásának alapul szolgáló Megalapozó Tanulmányt a határozat melléklete szerinti tartalommal elfogadja,
2. Bátaszék Integrált a Településfejlesztési Stratégia tervezetét véleményezési eljárásra bocsájtja,
3. felkéri a város jegyzőjét, gondoskodjon az elfogadott településfejlesztési koncepció városi honlapon való közzétételéről,
4. felkéri a város polgármestert, hogy a településfejlesztési koncepció elfogadásáról és honlapon való közzétételéről 5 napon belül küldjön értesítést az egyeztetésben részt vetteknek, továbbá az állami főépítészi hatáskörében eljáró Tolna Megyei Kormányhivatalnak.
5. egyúttal a 113/2002.(VI.27.) ÖKH számú határozatát visszavonja.

*Határidő:* 2016. január 31.

*Felelős*: Skoda Ferenc jegyző és

dr. Bozsolik Róbert polgármester

*Határozatról értesül:* tervezők

egyeztetésben részt vettek

Tolna Megyei Kormányhivatal

irattár